JCh-2022 saralashi. Ukraina Shotlandiyani mag‘lub etib, pley-off finaliga yo‘l oldi

Qatarda o‘tkaziladigan Jahon chempionati saralashidan o‘rin olgan Ukraina va Shotlandiya o‘rtasidagi o‘yin bo‘lib o‘tdi.
Uchrashuvda Ukraina 3:1 hisobida g‘alaba qozondi. Gollarni Ukrainadan Yaremchuk, Ermolenko va Dovbik kiritgan bo‘lsa, Shotlandiyaning yagona goliga Makgregor mualliflak qildi.
Bu g‘alabadan so‘ng ukrainaliklar saralash o‘yinlari finaliga yo‘l oldi. Jamoa 5-iyun kuni Uelsga qarshi o‘yin o‘tkazadi. Ushbu juftlik g‘olibi Jahon chempionati ishtirokchisiga aylanadi.
Ukraina prezidenti Vladimir Zelenskiy ham jamoani g‘alaba bilan tabrikladi.
“Ko‘p so‘z kerak bo‘lmagan paytlar bor! Faqat g‘urur! Faqat rahmat yigitlar! Bizni chalg‘ita olgan ikki soatlik baxt. Ular ketdi. Ular jang qildi. Bardosh berdi. Biz g‘alaba qozondik. Chunki ular ukrainaliklar! Harbiylarimizga, butun mamlakatimizga quvonch olib keldi”, —deb yozdi prezident.
Avvalroq Dalglish Ukrainaga JCh-2026’ga saralashsiz chiqishni taklif qilgani haqida xabar berilgan.